AFGØRELSE Nr. 141

af 17. oktober 1989

om ændring af afgørelse nr. 127 af 17. oktober 1985 om udarbejdelse af de i artikel 94, stk. 4, artikel 95, stk. 4, i forordning (EØF) nr. 574/72 omhandlede fortegnelser

(90/C 94/05)

DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR -

under henvisning til artikel 81, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhversvdrivende og deres familiemedlemmer, der flytter inden for Fællesskabet, ifølge hvilken den har til opgave at behandle ethvert administrativt spørgsmål eller fortolkningsspørgsmål, der opstår i forbindelse med bestemmelserne i forordning (EØF) nr. 1408/71 og senere forordninger,

under henvisning til artikel 36, stk. 2, i ovennævnte forordning (EØF) nr. 1408/71,

under henvisning til artikel 17, stk. 1 til 4, artikel 29, stk. 1 til 3, artikel 94, stk. 4 og 5, artikel 95, stk. 4 og 5, og artikel 102, stk. 2, i Rådets forordning (EØF) nr. 574/72,

under henvisning til afgørelse nr. 127 af 17. oktober 1985 [1], og

ud fra følgende betragtninger:

De naturalydelser, der udredes til en arbejdstagers eller selvstændig erhvervsdrivendes familiemedlemmer, der ikke er bosat på samme medlemsstats område som arbejdstageren eller den selvstændige erhvervsdrivende, refunderes med et fikseret beløb pr. familie (artikel 94 i forordning (EØF) nr. 574/72), hvorimod samme ydelser, der udredes til samme personer, skulle refunderes med samme antal fikserede beløb pr. pensionist og familie (artikel 95 i forordning (EØF) nr. 574/72), som der er familiemedlemmer, som hver især i henhold til visse lovgivninger får tillagt en efterladtepension eller -rente;

i ovennævnte tilfælde ændres familiestrukturen ikke, og familiemedlemmerne bør betragtes som en enhed både ved førelsen af fortegnelser og ved beregningen af de gennemsnitlige og refusionen på grundlag af fikserede beløb i henhold til artikel 95 i forordning (EØF) nr. 574/72 -

TRUFFET FØLGENDE AFGØRELSE:

Artikel 1

De i artikel 94, stk. 4, og artikel 95, stk. 4, i forordning (EØF) nr. 574/72 omhandlede fortegnelser udarbejdes efter følgende regler:

I. Den i artikel 94, stk. 4, omhandlede fortegnelse

Arbejdstagerens eller den selvstændige erhvervsdrivendes familiemedlemmer

1. Med henblik på anvendelsen af stk. 1 til 4 i artikel 17 i forordning (EØF) nr. 574/72 fastlægges følgende fremgangsmåde:

På arbejdstagerens eller den selvstændige erhvervsdrivendes begæring sender eller udleverer den kompetente institution, efter at have udfyldt afsnit A på blanket E 109, to eksemplarer af denne til den pågældende, som videregiver dem til sine familiemedlemmer. Disse skal ved deres registrering med henblik på tilkendelse af naturalydelser forevise de to eksemplarer for sygeforsikringsinstitutionen på deres bopælssted.

Dersom familiemedlemmerne ikke foreviser den nævnte attest, retter bopælsstedets institution ved anvendelse af blanket E 107 henvendelse til den kompetente institution; sidstnævnte institution sender derefter attesten in duplo til bopælsstedets institution.

Efter at have udfyldt afsnit B sender institutionen på familiemedlemmernes bopælssted det ene eksemplar til den sygeforsikringsinstitution, hvor arbejdstageren eller den selvstændige erhvervsdrivende er forsikret.

2. De fikserede beløb fra den dato, hvor der er erhvervet ret til naturalydelser efter det kompetente lands lovgivning, medmindre familiemedlemmerne i medfør af forordningerne stadig har ret til naturalydelser i bopælslandet. I så fald beregnes de fikserede beløb fra den dato, hvor denne ret ophører. Bopælsstedets institution bør iagttage denne regel, når institutionen under punkt 9.10 i blanket E 109 indfører den dato, fra kvilken de fikserede beløb beregnes.

3. Den kompetente institution underretter bepælsstedets institution om bortfald af retten til naturalydelser ved at sende den to eksemplarer af blanket E 108. Bopælsstedets institution tilbagesender det ene eksemplar til den kompetente institution.

4. Bopælsstedets institution holder fortegnelsen ajour på grundlag af de kompetente institutioners meddelte oplysninger om erhvervelse af ret (blanket E 109) og om suspension eller bortfald af ret til ydelser (blanket E 108), eller for Frankrigs vedkommende, på grundlag af blanket E 109, der skal forevises hvert år.

5. Såfremt arbejdstagerens eller den selvstændige erhvervsdrivendes familiemedlemmer flytter til en anden medlemsstats område, gås der på ny frem som anført under punkt 1 ovenfor.

6. Ved beregningen af de fikserede beløb udtrykkes det tidsrum, i hvilket de pågældende kan gøre krav på ydelser, i måneder.

Ved optællingen af måneder medregnes hele den kalendermåned, hvori begyndelsesdatoen for beregning af de fikserede beløb indgår.

Den kalendermåned, i hvilken retten ophører, medregnes ikke, medmindre retten først ophører den sidste dag i den pågældende måned.

Hvis hele tidsrummet er kortere end én måned, regnes det for én måned.

7. Såfremt en arbejdstagers eller en selvstændig erhvervsdrivendes familiemedlemmer er fordelt på forskellige bopælslande, hvoraf intet er den pågældendes beskæftigelsesland, og såfremt der er erhvervet ret i hvert af disse bopælslande, skal der medregnes et fikseret beløb pr. land.

8. De fikserede beløb opgøres på grundlag af de talmæssige data, der fremkommer ved en gennemgang af de under punkt 4 ovenfor anførte dokumenter.

II. Den i artikel 95, stk. 4, omhandlede fortegnelse

Pensionister og deres familiemedlemmer

1. Fortegnelsen udarbejdes ved anvendelse af blanket E 121, der er foreskrevet for anvendelsen af artikel 29, stk. 1 til 3, i forordning (EØF) nr. 574/72, samt blanket E 108 vedrørende suspension eller bortfald af ret til ydelser.

2. Den dato, der tjener som udgangspunkt for beregningen af de fikserede beløb, er:

a) Den dato, hvor bopælsstedets institution modtager blanket E 121; denne dato indføres under punkt 8.12 i den nævnte blanket og er datoen for udløbet af blanket E 120's gyldighedsperiode

b) datoen for erhvervelse af ret til naturalydelser i medfør af det kompetente lands lovgivning, når der ikke er udstedt nogen blanket E 120; denne dato indføres under punkt 5.3 i blanket E 121

c) datoen for flytning, når denne dato ligger senere end de ovenfor under litra a) og b) nævnte datoer, og når der ikke er blevet udstedt en blanket E 111

d) den dato, der følger efter udløbet af den ved blanket E 111 attesterede periode med ret til ydelser.

Hvis pensionisterne eller rentemodtagerne eller deres familiemedlemmer stadig har ret til ydelser efter lovgivningen i deres bopælsland, beregnes det fikserede beløb fra den dato, hvor denne ret ophører.

3. Bestemmelserne vedrørende førelsen af den i artikel 94, stk. 4, i forordning (EØF) nr. 574/72 foreskrevne fortegnelse, jf. ovennævnte afsnit I, punkt 3 til 8, finder tilsvarende anvendelse.

4. Ved bregningen af de fikserede beløb og førelsen af fortegnelser i henhold til artikel 95 i forordning (EØF) nr. 574/72 skal samtlige personer, der oppebærer efterladtepension eller -rente efter en og samme forsikrede, og som er bosiddende på en medlemsstats område, betragtes som en enhed.

5. Når personer, der oppebærer efterladtepension eller -rente efter en og samme forsikrede, er bosiddende i forskellige medlemsstater, skal der regnes med et fikseret beløb pr. bopælsstat.

Artikel 2

Ved anvendelsen af artikel 102, stk. 2, i forordning (EØF) nr. 574/72 sender bopælsstedets institutioner hvert år til de i bilag 10 til forordning (EØF) nr. 574/72 udpegede institutioner og organer i deres land individuelle opgørelser over de månedlige fikserede beløb (blanket 127) udarbejdet på grundlag af de i artikel 94 og 95 i forordning (EØF) nr. 574/72 omhandlede fortegnelser.

De udpegede institutioner og organer i bopælslandet fremsender de nævnte opgørelser til de udpegede institutioner og organer i det kompetente land.

Blanketterne E 127 angiver antallet af månedlige fikserede beløb, der skyldes for et og samme år for hver arbejdstagers eller selvstændige erhvervsdrivendes familie eller for hver pensionist eller rentemodtager.

Artikel 3

Denne afgørelse offentliggøres i De Europæiske Fællesskabers Tidende.

Den træder i stedet for afgørelse nr. 127 af 17. oktober 1985.

Den får virkning fra den 1. januar 1987.

Formand for

Den Administrative Kommission

M. MOUSSEAU

[1] (1) EFT nr. C 141 af 7. 6. 1986.

--------------------------------------------------